text: Skolestart: 16 fik klip i kørekortet
  22 august 2011 kl. 16.05
  En patrulje fra Sydøstjyllands Politi lavede to kontroller ved skolestart mandag. 16 bilister blev noteret for at køre for stærkt - alle til et klip i kørekortet. Også syv knallerter blev fundet ulovlige.
  Patruljen stod en times tid ved Stjernevejskolen i Hedensted. Her blev noteret 13 fartsyndere - med 80 km/t som den højeste. Alle 13 blev noteret for at køre over 65 km/t i bymæssig bebyggelse. Det udløser et klip i kørekortet, oplyser vicepolitiinspektør Andreas Bryld Hansen til TV SYD. 
  Patruljen havde også medbragt rullefeltet til at kontrollere knallerter. 
  Og fire blev fundet ulovlige, mens en femte havde problemer med forsikringen. 
  Samme patrulje flyttede senere til Vejlevej i Horsens. Her blev tre noteret for hastighed - og tre knallerter.
  Også kollegerne i Syd- og Sønderjyllands Politi har haft stor effekt af årets skolestart. De har på 30 kontroller skrevet 260 rapporter.
  